Vilnius, 2024 m. gegužės 3 d.

**Gegužę oranžiniai maišeliai bus dalijami 14-oje Vilniaus „Lidl“ parduotuvių**

**Vilniuje tęsiama maisto atliekų rūšiavimui skirtų oranžinių šiukšlių maišelių ir talpų dalijimo akcija. Vilniečių patogumui, gegužės mėnesį maišeliai ir specialios talpos bus dalijamos net 14-oje Vilniaus „Lidl“ parduotuvių. Nuo šių metų pradžios sostinėje įsigaliojus naujai atliekų rūšiavimo tvarkai, Vilniaus apskrities atliekų tvarkymo centras ragina gyventojus atskirti nebetinkamas vartoti maisto atliekas.**

Įsigaliojus naujai tvarkai, sostinės gyventojai kviečiami maisto atliekas kaupti specialiuose oranžiniuose maišeliuose ir juos išmesti į mišrių komunalinių atliekų konteinerius. Tikimasi, kad nauji rūšiavimo įpročiai padės Vilniuje sumažinti atliekų kiekį.

„Siekiant, kad rūšiavimui skirtus vienkartinius oranžinius maišelius bei talpas gyventojams atsiimti būtų patogiau, sudarėme sąlygas Vilniaus apskrities atliekų tvarkymo centrui (VAATC) dalinti maišelius ir kibirėlius prie daugiau „Lidl“ parduotuvių. Nuo gegužės 3 iki 28 d. rūšiavimo priemones nurodytu laiku bus galima rasti net 14-oje „Lidl“ parduotuvių“, – sako „Lidl Lietuva“ tvarumo vadovė Monika Urbelytė.

Rūšiavimui skirtų priemonių atsiėmimo grafikas Vilniuje:

Gegužės 3 d., nuo 16 iki 19 val. – Pramonės g. 17A

Gegužės 5 d., nuo 14 iki 17 val. – Žirmūnų g. 67

Gegužės 6 d., nuo 10 iki 13 val. – Žemaitės g. 16

Gegužės 7 d., nuo 16 iki 19 val. – S. Stanevičiaus g. 2A

Gegužės 13 d., nuo 16 iki 19 val. – Žirmūnų g. 67

Gegužės 14 d., nuo 16 iki 19 val. – Nemenčinės pl. 15

Gegužės 16 d., nuo 10 iki 13 val. – Kapsų g. 1

Gegužės 17 d., nuo 10 iki 13 val. – Ukmergės g. 256

Gegužės 20 d., nuo 10 iki 13 val. – L. Asanavičiūtės g. 1H

Gegužės 23 d., nuo 16 iki 19 val. – Kalvarijų g. 180

Gegužės 23 d., nuo 16 iki 19 val. – Dūkštų g. 34

Gegužės 24 d., nuo 16 iki 19 val. – Žirmūnų g. 67

Gegužės 24 d., nuo 16 iki 19 val. – Nemenčinės pl. 15

Gegužės 28 d., nuo 16 iki 19 val. – Nidos g. 1

**Pritrūkus maišelių – galimybė įsigyti parduotuvėse**

Gyventojai, kurie jau rūšiuoja maisto atliekas ir išnaudojo VAATC suteiktus oranžinius maišelius, juos gali papildomai įsigyti visose „Lidl“ parduotuvėse. Viename ritinėlyje yra 25 maišeliai, ritinėlio kaina – 0,99 Eur. Į specialius oranžinius maišelius gali būti metamos visos biologiškai skaidžios atliekos: vartoti nebetinkami išpakuoti maisto produktai, žievės, lupenos, graužtukai, kiaušinių lukštai, arbatos ir kavos tirščiai, kambariniai augalai ir jų dalys, popieriniai rankšluosčiai, servetėlės ar vartoti nebetinkami maisto papildai ir pan.

Į mišrių komunalinių atliekų konteinerius patekusios, oranžiniuose maišeliuose supakuotos atliekos keliauja į mechaninio biologinio apdorojimo įrenginius, kur maišeliai nukreipiami perdirbimui, o maisto atliekos – kompostavimui.

Prekybos tinklas „Lidl“ pats savo ruožtu prisideda prie maisto atliekų kiekio mažinimo. Šio tikslo „Lidl“ padeda siekti automatinė prekių užsakymo sistema, tikslingai taikomos nuolaidos, bendradarbiavimas su „Maisto banku“, „Geradarių maišelių“ iniciatyva.

Žmogui vartoti nebetinkamus maisto produktus „Lidl“ perduoda ūkininkams, kurie gali produktus panaudoti pašarui. Jeigu nepavyksta išvengti maisto atliekų, jos yra perduodamos atliekų tvarkytojams ir jie iš jų gamina biodujas.

Šiuo metu Lietuvoje iš viso veikia 72 „Lidl“ parduotuvės 27 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje ir Gargžduose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)